CELEX: 32016R0951
Language: et
Date: 2016-06-15 00:00:00
Title: Komisjoni rakendusmäärus (EL) 2016/951, 15. juuni 2016, millega kiidetakse heaks madala riskitasemega toimeaine Trichoderma atroviride tüvi SC1 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

16.6.2016   
               
               
                  ET
               
               
                  Euroopa Liidu Teataja
               
               
                  L 159/6
               
            KOMISJONI RAKENDUSMÄÄRUS (EL) 2016/951,
      15. juuni 2016,
      millega kiidetakse heaks madala riskitasemega toimeaine Trichoderma atroviride tüvi SC1 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 22 lõiget 1 koostoimes artikli 13 lõikega 2,
      ning arvestades järgmist:
      
                  (1)
               
               
                  6. novembril 2012 sai Prantsusmaa määruse (EÜ) nr 1107/2009 artikli 7 lõike 1 kohase taotluse ettevõtjalt BI-PA NV toimeaine Trichoderma atroviride tüve SC1 heakskiitmiseks. Vastavalt kõnealuse määruse artikli 9 lõikele 3 teatas Prantsusmaa kui referentliikmesriik komisjonile 5. veebruaril 2013, et taotlus on käsitlemiseks vastuvõetav.
               
            
                  (2)
               
               
                  27. mail 2014 esitas nimetatud referentliikmesriik esialgse hindamisaruande komisjonile ja selle koopia Euroopa Toiduohutusametile (edaspidi „amet“); hindamisaruandes hinnatakse kõnealuse toimeaine eeldatavat vastavust määruse (EÜ) nr 1107/2009 artiklis 4 sätestatud heakskiitmise kriteeriumidele.
               
            
                  (3)
               
               
                  Amet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis amet, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati ametile ajakohastatud esialgse hindamisaruandena 2015. aasta veebruaris.
               
            
                  (4)
               
               
                  Amet esitas 21. aprillil 2015 taotlejale, liikmesriikidele ja komisjonile oma järelduse toimeaine Trichoderma atroviride tüve SC1 eeldatava vastavuse kohta määruse (EÜ) nr 1107/2009 (2) artiklis 4 sätestatud heakskiitmise kriteeriumidele. Amet tegi oma järelduse üldsusele kättesaadavaks.
               
            
                  (5)
               
               
                  10. detsembril 2015 esitas komisjon alalisele taime-, looma-, toidu- ja söödakomiteele Trichoderma atroviride tüve SC1 käsitleva läbivaatamisaruande ja määruse eelnõu Trichoderma atroviride tüve SC1 heakskiitmise kohta.
               
            
                  (6)
               
               
                  Taotlejale anti võimalus esitada läbivaatamisaruande kohta märkusi.
               
            
                  (7)
               
               
                  Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seega loetakse need heakskiitmise kriteeriumid täidetuks. Seega on asjakohane kiita heaks Trichoderma atroviride tüvi SC1.
               
            
                  (8)
               
               
                  Peale selle on komisjon seisukohal, et Trichoderma atroviride tüvi SC1 on vastavalt määruse (EÜ) nr 1107/2009 artiklile 22 madala riskiastmega toimeaine. Trichoderma atroviride tüvi SC1 ei ole probleemne aine ja vastab tingimustele, mis on sätestatud määruse (EÜ) nr 1107/2009 II lisa punktis 5. Trichoderma atroviride tüvi SC1 on metsiktüvi, mis on eraldatud kõdunevast sarapuupuidust Itaalias. See ei ole inimestele ega loomadele patogeenne ega viiruslik. Määruse (EÜ) nr 1107/2009 kohaselt heaks kiidetud kasutustest tulenev täiendav kokkupuude on inimeste, loomade ja keskkonna puhul eeldatavasti väheoluline, võrreldes tõenäoliste looduslike olukordade tulemusena eeldatavasti juba olemasoleva kokkupuutega.
               
            
                  (9)
               
               
                  Seepärast on asjakohane kiita heaks Trichoderma atroviride tüvi SC1 madala riskiastmega toimeainena 15 aastaks. Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
               
            
                  (10)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Madala riskiastmega toimeaine heakskiitmine
      I lisas määratletud toimeaine Trichoderma atroviride tüvi SC1 kiidetakse heaks vastavalt kõnealuses lisas esitatud tingimustele.
      Artikkel 2
      Rakendusmääruse (EL) nr 540/2011 muutmine
      Rakendusmääruse (EL) nr 540/2011 lisa muudetakse vastavalt käesoleva määruse II lisale.
      Artikkel 3
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 15. juuni 2016
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 309, 24.11.2009, lk 1.
      
         (2)  EFSA Journal 2015;13(4):4092. Kättesaadav internetis: www.efsa.europa.eu.
      
         (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
      
         I LISA
         
                     Üldnimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     
                        Trichoderma atroviride tüvi SC1
                     Registreerimisnumber Madalmaades Utrechtis asuvas kultuuride kogus Centraalbureau voor Schimmelcultures (CBS): 122089
                     CIPACi nr: 988
                  
                  
                     Ei kohaldata
                  
                  
                     Minimaalne sisaldus: 1 × 1010 CFU/g
                  
                  
                     6. juuli 2016
                  
                  
                     6. juuli 2031
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Trichoderma atroviride tüve SC1 kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu käitajate ja töötajate kaitsele, pidades silmas seda, et mikroorganisme käsitatakse võimaliku sensibilisaatorina. Vajaduse korral hõlmavad kasutustingimused riskide vähendamise meetmete võtmist.
                     Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                  
               
            (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
      
      
         II LISA
         Rakendusmääruse (EL) nr 540/2011 lisa D osasse lisatakse järgmine kanne:
         
            
                         
                     
                     
                        Üldnimetus, tunnuskoodid
                     
                     
                        IUPACi nimetus
                     
                     
                        Puhtus (*)
                        
                     
                     
                        Heakskiitmise kuupäev
                     
                     
                        Heakskiidu aegumine
                     
                     
                        Erisätted
                     
                  
                        „7
                     
                     
                        
                           Trichoderma atroviride tüvi SC1
                        Registreerimisnumber Madalmaades Utrechtis asuvas kultuuride kogus Centraalbureau voor Schimmelcultures (CBS): 122089
                        CIPACi nr: 988
                     
                     
                        Ei kohaldata
                     
                     
                        Minimaalne sisaldus: 1 × 1010 CFU/g
                     
                     
                        6. juuli 2016
                     
                     
                        6. juuli 2031
                     
                     
                        Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Trichoderma atroviride tüve SC1 kohta koostatud läbivaatamisaruande järeldusi, eelkõige selle I ja II liidet.
                        Üldhindamisel peavad liikmesriigid pöörama erilist tähelepanu käitajate ja töötajate kaitsele, pidades silmas seda, et mikroorganisme käsitatakse võimaliku sensibilisaatorina. Vajaduse korral hõlmavad kasutustingimused riskide vähendamise meetmete võtmist.
                        Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.“
                     
                  
         
            (*)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.